**שטר היתר עסקא**

עפ"י החלטת הדירקטוריון והנהלת ווישור חברה לביטוח בע"מ חברה מספר 515764868 (להלן – ווישור) אנו מורשי החתימה החתומים מטה מתחייבים בזה בשם ווישור וחברות הבת שלה בארץ ובחו"ל, הן אלו שבשליטת ווישור והן אלו שיעברו לשליטת ווישור, כי כל ענייני פיננסים שתעסוק בהם ווישור וחברות הבת שלה, בין עם אנשים או חברות ו/או באי כוחם המלווים כספים או שווה כסף לווישור וחברות הבת שלה ו/או באי כוחם, ובין עם אנשים או חברות ו/או באי כוחם הלווים כספים או שווה כסף מווישור, כי כל ענייני פיננסיים שתעסוק בהם ווישור וחברות הבת שלה, בין עם אנשים או חברות ו/או באי כוחם המלווים כספים או שווה כסף לווישור וחברות הבת שלה ו/או באי כוחם, ובין עם אנשים או חברות ו/או באי כוחם הלווים כספים או שווה כסף מווישור ו/או באי כוחם, בכל סוגי אשראי, הלוואות ופיקדונות, כולל חיובים, התחייבויות, ערבויות ומשכנתאות, חזכונות, המבוצעות ע"י ווישור וחברות הבת שלה, שיש בהם חשש ריבית מכל סוג שהוא, ואפילו מוזכר בכל אלו לשון הלוואה או ריבית או ריבית דריבית או כל לשון המשתמע ריבית, כל אלו יהיו בידי המקבל או החייב (להלן: "המקבל") בתורת עיסקא כתיקון חז"ל, ויהי חלקו של המקבל מחצית מן הריווח, ובהפסד ח"ו ישא המקבל ארבעים וחמשה אחוזים, והנותן חמשים וחמשה אחוזים.

עוד הוסכם, שאם יעסוק בעסקים שאין בתנאי היתר זה כדי לבטל מהם איסור ריבית, אז תנאי ההתעסקות העסקים אלה יהיה בתורת פקדון כולו ביד המקבל, ועל המקבל תהיה אחריות גניבה ואבידה כשומר שכר, ואף אם יהיה כתוב בהם לשון הלוואה או ריבית או ריבית דריבית או כל לשון המשתמע ריבית, יעסוק המקבל בכספי הפיקדון, והריווח יהיה לנותן שבעים וחמישה אחוזים ולמקבל עשרים וחמישה אחוזים שכר טירחא.

המקבל בין בתורת עיסקא ובין בתורת פקדון, יעסוק בדמי העיסקא בכל עסקיו ונכסיו המותרים והמובחרים ביותר לטובת העיסקא, בין בעסקיו ונכסיו הקיימים ובין בעסקים ונכסים שמכאן ולהבא, ואפילו אם תינתן העיסקא רק למטרה מיועדת ומסויימת. הרי שלמרות התנאי האמור במסמכי ווישור, המקבל יעסוק בכל עסקיו ונכסיו לטובת הנותן בכסף הנ"ל, ובלבד שע"ש המקבל יהיה רשום זכויות על הנכס או ההשקעה עליו הוידעה ווישור לפי תנאי ווישור.

המקבל מקנה לנותן חלק שווה ערך לסכום שקיבל בעסקיו ונכסיו הקיימים ע"פ שומת בקיאים שיקבעו ע"י ווישור בקניין המועיל ביותר ובאופן המועיל ביותר, וכן בכל העסקים והנכסים שייעשה המקבל משעת קבל העיסקא ואילך, המקבל הינו מתעסק של הנותן לקנות ולהתעסק. וחלקו של הנותן בעסקים ונכסים אלו יהיה כנ"ל, כך שכל עסק ונכס שירוויח בו המקבל הרי הוא ריווח העיסקא.

על המקבל להוכיח שנהג ועסק בנאמנות בדמי העסקא כתקנת מהר"ם, ולא יהיה נאמן על הקרן כי אם בעדים כשרים ונאמנים ע"פ דיני ישראל, כמו כן לא יהיה נאמן על הריווח או אי הריווח כי אם בשבועה חמורה ע"פ דיני ישראל. מוסכם שבכל מקרה ועניין לא תשמע טענת המקבל לדון לפי הכלל שהתובע הולך אחר הנתבע, אלא זכותה של ווישור לקבוע את מקום הדיון, ובלבד שיהיה זה בית דין קבוע. מוסכם שכל רישומים, דוחות מאושרים, מסמכי תאגיד, וכל מסמכים ורישומים מכל סוג שהוא, לא ישמשו ביד המקבל כראיה והוכחה מטעמו לבירור הנ"ח, ואף לא ישמשו כאומדנא.

על אף האמור לעיל בעניין צורת חלוקת הריווח וההפסק בין הנותן למקבל, הוסכם שאם יתן המקבל לנותן עבור חלקו ברווח כפי הנהוג בווישור או כפי שיוסכם ביניהם, כולל הפרשי הצמדה למיניהם, הטבות, מענקים חד פעמיים, אזי יהיה פטור מחובת ההוכחה ופטור משבועה, ומותר הריווח יהיה שייך למקבל לבדו. כן הותנה, שכל תשלום או הטובה אשר ינתן לפני ההתעסקות, לא יהיה נחשב כי אם כתשלום על חשבון, שבמידה ויתברר שע"פ תנאי העיסקא הנ"ל אין מקבל התשלום זכאי לתשלום זה, ינוכה סכום התשלום מן הקרן.

כל זה הוחלט בהנהלת ווישור בהחלטה גמורה ומחייבת ע"פ כוח והרשאה שיש לה בשם בעלי המניות, ויש תוקף ועדיפות להחלטה והתחייבות זו ככל שאר תקנות הקובעות של ווישור, וגם אם הנהלת ווישור ישנה את שמה, ואין רשות לאף חד ממנהלי או פקידי ווישור, בהווה ובעתיד, לפעול בשם ווישור ללות או להלוות, להתחייב או לקבל התחייבויות, באופן שיש בו משום איסור ריבית או חשש איסור ריבית או אבק ריבית.

הנהלת ווישור מצהירה בזאת כי שטר זה מחייב כל דיון משפטי, והנהלת ווישור מסמיכה בזאת את כל הגורמים המוסמכים לחתום ולצרף שטר עיסקא זה באופן פרטי, לפי דרישת הלקוח. לשם הבהרה מוצהר, שכל תנאי היתר העיסקא הזה תקיפים אפילו במקרה שהלקוח לא חתם עליו באופן פרטי עם ווישור. בפירוש הותנה, שאף אם מאיזו סיבה שהיא לא ידע המקבל או הנותם עניין שטר היתר עיסקא זה, או שלא ידע בכלל מהו יתר עיסקא, יהיה נוהג בו דין עיסקא כפי תנאי שטר זה, אחר שע"פ ההחלטה הנ"ל לא תעסוק ווישור בשום ענייני כספים שלא עפ"י דין תודה ותיקון חז"ל, וכל המתעסק עם ווישור, ע"פ תקנותיו הוא מתעסק, דהיינו ע"פ שטר היתר עיסקא זה. מיום חתימת שטר זה ע"י ווישור, על העיסקאות הנ"ל יעשו אך ורק ע"פ שטר היתר עיסקא זה.

כל הנ"ל נעשה בהודאה גמורה בקנים סודר על כל פרט ופרט בבית דין חשוב מעכשיו דלא כאסמכתא ודלא כטופסי דשטרי, והכל נעשה בקנין המועיל ביותר ובאופן המועיל ביותר, ומוסכם בזה שבכל ספר בשטר זה, יש לפרשו באופן המקיים את השטר, ולא באופן המבטלו, ומוסכם לקבל את סברת הפוסקים המקיימים שטר זה,

ולמען תת תוקף ועוז לכל האמור לעיל, הננו כותבים זאת לזכרון בספר, ומפרסמים בפני קבל ועדה תקנתנו והחלטתנו זו. ולראיה באנו על החתום על פי הרשאה שיש לנו מטעם הנהלת ווישור חברה לביטוח, פה ירושלם, יום ד לחודש כסלו תשפ"ג.

חתימות. מר אמיל ווינשל – יו"ר, מר ניתן צעיר הרים – מנכ"ל, ווישור חברה לביטוח בע"מ.

אם יש איזה פרט בנוסח היתר עיסקא זה שאינו מועיל להיתר איסור ריבית, אינו מתבטל תוקפו אלא יחול בלעדיו באופן היותר מועיל ע"פ היתר עיסקא.

חתימות. מר אמיל ווינשל – יו"ר, מר ניתן צעיר הרים – מנכ"ל, ווישור חברה לביטוח בע"מ.

אנו הח"מ בד"צ פה עיה"ק ירושלם ת"ו, מאשרים בזה כי שטר עיסקא הנ"ל נחתם בפנינו ע"פ הרשאה שיש לחותמים הנ"ל בשם הדירקטוריון והנהלת ווישור חברה לביטוח בע"מ, בקנין סודר כתיקון חז"ל, ושטר זה הינו בר תוקף, ובאעה"ח פה ירושלם, יום ג לחודש כסלו תשפ"ג.

חתימות בד"צ.